Etter annektering av «Reichsgau Wartheland» begynte Tyskland en germanisering av området. Wartheland skulle gjøres til et forbilde for andre deler av riket i administrativ, rasemessig og politisk forstand. Innen mars 1941 hadde etnisk tyske flyttet til Tyskland eller tysk-okkuperte områder, de fleste slo seg ned i Wartheland - den annekterte delen av Polen. De etniske tyske, , ble etter avtaler med de baltiske landene, Sovjetunionen og Romania overført derifra. Flere tusen sivile (en stor del kvinner) ble rekruttert fra det egentlige Tyskland for å medvirke til germanisering av området blant annet ved arbeid i barnehager, grunnskole og sosialtjenester. Rekrutteringen var bare delvis frivillig og blant annet ble en del lærere ganske enkelt utplassert. Disse hadde blant annet i oppdrag å skape en sosial distanse mellom etnisk tyske og andre folkegrupper.